Paryž (fr.: "Paris") – stolica a nojwiynkšo aglōmeracyjo Francyje, pouožōno we cyntrōm Basynu Paryskigo, nad Sekwanōm ("La Seine"). Miasto stanowi cyntrōm polityčne, ekōnōmične a kulturalne kraju, jydno s 10 nojwiynkšych we Ojropie. Znojdujōm sie sam lične zabytki a atrakcje turystyčne, co powoduje, aže Paryž je co roku ôdwiydzany bez wiela miljōnōw turystōw. W granicach administracyjnych Paryža zamieškuje přez 2 mln ôsōb (podug spisu ludności s 2005 bōuo to 2 153 600) , nale we coukym zespole miejskym juž přez 12 mln (w 2007 paryskōm přestřyń aglōmeracyji zamieškiwouo 12 067 000 ôsōb). Paryž stanowi tym samym drōgo co do wielgości pod wzglyndym ličby ludności aglōmeracyjo we Uńji Ojropejskij, po Lōndyniy. Paryž, kery je ôsobnym departamyntym ô nōmeře 75, je jydnočeśniy stolicōm rygiōnu administracyjnygo Île-de-France. Miasto mo ukuod kōncyntryčny s rozchodzōncymi sie gwiaździście bulwarōma. Jygo ôś stanowi wciynto dolina Sekwany, kera dzieli Paryž na dwie tajle: prawobřežno (pōunocno) "Rive Droite" a lewobřežno (pouedniowo) "Rive Gauche".